b'\n_START_ARTICLE_\nAlceu Ribeiro\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nRibeiro muutti Montevideoon vuonna 1939 opiskelemaan taidetta saatuaan stipendin. Opintojaan h\xc3\xa4n teki Joaquin Torres-Garcian ateljeessa. Opinnot kestiv\xc3\xa4t aina vuoteen 1949 asti ja Ribeiro otti osaa useisiin n\xc3\xa4yttelyihin.  _NEWLINE_Valmistuttuaan Ribeiro perusti oman taidekeskuksen, miss\xc3\xa4 annettiin taideopetusta, pidettiin konsertteja ja n\xc3\xa4ytettiin elokuvia. Siell\xc3\xa4 viihtyiv\xc3\xa4t my\xc3\xb6s Montevideon julkkikset ja taiteilijat. Vuonna 1962 h\xc3\xa4n aloitti opetuksen yliopistossa ja ryhtyi matkustelemaan laajalti Etel\xc3\xa4-Amerikassa.  _NEWLINE_Tehdess\xc3\xa4\xc3\xa4n yhteisty\xc3\xb6t\xc3\xa4 Uruguayn taidemuseon kanssa h\xc3\xa4n ryhtyi matkustelemaan sen valtuuttamana Euroopassa. Vuonna 1973 h\xc3\xa4n vieraili ensikerran Mallorcalla. Seuraavana vuonna h\xc3\xa4n otti siell\xc3\xa4 haltuun veljens\xc3\xa4 ateljeen ja vuonna 1979 h\xc3\xa4n asettui asumaan sinne pysyv\xc3\xa4sti. H\xc3\xa4n k\xc3\xa4vi syntymaassaan edelleen vuosittain.  _NEWLINE_Vuodesta 1998 Ribeiro oli barcelonalaisen Dalmaun gallerian vakiotaiteilijoita aina kuolemaansa saakka. Vuonna 2007 h\xc3\xa4nelt\xc3\xa4 valmistui teos Uruguayhun ja viel\xc3\xa4 kaksi vuotta my\xc3\xb6hemmin Las Palmasissa.'